I Feed You My Love

«I Feed You My Love» (norsk: jeg mater deg med min kjærlighet) er en norsk elektronikasang som vant Melodi Grand Prix 2013, og som var det norske bidraget i Eurovision Song Contest 2013 i Malmö i Sverige. Sangen er skrevet av Karin Park sammen med låtskriverduoen Robin Lynch og Niklas Olovson. Den framføres på engelsk av Margaret Berger og ble gitt ut 23. januar 2013.

 Melodi Grand Prix 
Sangen var en av rundt 600 som ble sendt inn til NRKs Melodi Grand Prix 2013, og en av 21 som ble plukket ut til å delta i konkurransen. Margaret Berger var det sjuende og siste bidraget ut i Delfinale 2 i Florø idrettssenter, lørdag 26. januar 2013. «I Feed You My Love» vant delfinalen og sikret seg med det en plass i finalen i Oslo Spektrum lørdag 9. februar.

I finalen var sangen det niende og nest siste bidraget ut på scenen, og den avanserte til gullfinalen. Der vant «I Feed You My Love» en klar seier, med over  stemmer. Sangen ble dermed Norges bidrag i Eurovision Song Contest i Malmö i mai.

 Eurovision Song Contest 
Norge deltok i den andre semifinalen torsdag 16. mai, og der endte «I Feed You My Love» på en tredjeplass med . Dermed kvalifiserte Norge seg til finalen lørdag 18. mai. I finalen endte Norge på en fjerdeplass med  – med 12 poeng fra Finland, Sverige og Danmark.

Per 2017 er «I Feed You My Love» Norges sjette beste plassering siden debuten i 1960, og det beste resultatet siden Alexander Rybak vant Eurovision Song Contest med «Fairytale» i 2009.

 Listeplasseringer 
Liste (2013)HøyesteplasseringUkerpå listenDebutdato Belgia, Flandern (Ultratip)21325. mai 2013 Danmark (Tracklisten)36131. mai 2013 Finland (Latauslista)31Uke 21 2013 Island (RÚV)7718. mai 2013 (IRMA)54123. mai 2013 (Singles Top 100)49125. mai 2013 (VG-lista)45Uke 7 2013 (Schweizer Hitparade)2612. juni 2013 (Sverigetopplistan)33324. mai 2013 (Official Charts Company)8011. juni 2013 (GfK Entertainment Charts)24331. mai 2013 (Ö3 Austria Top 40)51131. mai 2013

 Referanser 

Kategori:Vinnersanger i Melodi Grand Prix
Kategori:Norges bidrag til Eurovision Song Contest
Kategori:Sanger fremført på Hver gang vi møtes
Kategori:Bidrag til Eurovision Song Contest 2013